গতিশক্তিক বৈদ্যুতিক শক্তিলৈ ৰূপান্তৰ কৰিব পৰা এটা শক্তি প্ৰকল্পৰ বাবে চুক্তি মেঘালয় চৰকাৰৰ - NORTHEAST NOW (Assamese)\nHome উত্তৰ-পূব মেঘালয়\nগতিশক্তিক বৈদ্যুতিক শক্তিলৈ ৰূপান্তৰ কৰিব পৰা এটা শক্তি প্ৰকল্পৰ বাবে চুক্তি মেঘালয় চৰকাৰৰ\nDecember 20, 2017 9:57 pm\nউন্নত প্ৰযুক্তিকৌশল প্ৰয়োগ কৰি গতিশক্তিক বৈদ্যুতিক শক্তিলৈ ৰূপান্তৰ কৰিব পৰা এটা শক্তি প্ৰকল্প স্থাপনৰ বাবে মেঘালয় চৰকাৰ আৰু ৰিনিউ জুল প্ৰাইভেট লিমিটেডৰ মাজত আজি শ্বিলঙত এক চুক্তি স্বাক্ষৰিত হয়।\nচুক্তিখন মুখ্য মন্ত্ৰী মুকুল চাংমা আৰু মেঘালয় চৰকাৰৰ শক্তিবিভাগৰ বিষয়া আৰু ৰিনিউ জুল প্ৰাইভেট লিমিটেডৰ প্ৰতিনিধিৰ উপস্থিতিত স্বাক্ষৰিত হয়। ৰিনিউ জুল প্ৰাইভেট লিমিটেডৰ প্ৰতিনিধিকেইজনৰ মতে এই প্ৰযুক্তিকৌশলক ক্ল'জড লুপ ভাৰ্টিকেল টাৰ্বাইন (Closed Loop Vertical Turbine) বুলি জনা যায়।\nজানিব পৰা মতে প্ৰস্তাৱিত শক্তি প্ৰকল্পটো দেশৰে নহয় সমগ্ৰ এছিয়াৰ ভিতৰত এই ধৰণৰ প্ৰথমটো প্ৰকল্প।\n'এই নতুন প্ৰযুক্তিটোৱে প্লাবিতা আৰু মাধ্যাকৰ্ষণিক বলৰ নীতিৰ ভিত্তিত কাম কৰিব', এজন প্ৰতিনিধিয়ে কয়।\nতেওঁলোকে জনায় যে এক মেগাৱাট বিদ্যুতৰ বাবে প্ৰায় ৮ কোটি টকা খৰচ পৰিব আৰু কোম্পানীটোৱে নিচেই কমেও ১০০ মেগাৱাট উৎপাদনৰ লক্ষ্য লৈছে।\nপ্ৰথমে ২৪ মেগাৱাট ৰিভয় জিলাৰ বৰ্ণিহাতত উৎপাদন কৰা হ'ব। আন দুটা স্থানৰ ভিতৰত আছে মেণ্ডিপথাৰ আৰু আমপতি।\nমেঘালয় শক্তি বিভাগ আৰু কোম্পানী দুয়োটাকে অভিনন্দন জনাই মুখ্য মন্ত্ৰী মুকুল চাংমাই কয় যে মেঘালয় হ'ল এনেকুৱা ঠাই, য'ত ব্যৱসায় কৰা সহজ আৰু এই পদক্ষেপে এটা ইতিহাস সৃষ্টি কৰিব আৰু সমগ্ৰ বিশ্বৰ পৰাই বিনিয়োগকাৰীক আকৰ্ষণ কৰিব।\n'মেঘালয়ে বিশ্বৰ বিভিন্ন কোণৰ লোকক বিনিয়োগৰ স্থান হিচাপে আকৰ্ষণ কৰিব পৰাটো এটা ডাঙৰ সফলতা।' মুখ্য মন্ত্ৰীজনে কয়।\nSupreme Court slams Nupur Sharma: 'দেশত যি ঘটিছে তাৰ বাবে একমাত্ৰ নুপুৰ শৰ্মা দায়ী': উচ্চতম ন্যায়ালয়ৰ তীব্ৰ ভৎৰ্সনা\nHealth benefits of the Indian blackberry: এতিয়া জামু খোৱাৰ বতৰ; তাৰ কেইটামান উপকাৰিতাৰ বিষয়ে জানো আহক\nAmartya Sen: দেশৰ সাম্প্ৰতিক পৰিস্থিতিকলৈ শংকিত অমৰ্ত্য সেন! দেশৰ অনৈক্যতাত উদ্বিগ্ন নোবেল বিজয়ী অৰ্থনীতিবিদগৰাকী\nIndian Railway একাপ ২০টকাৰ চাহত ৫০ টকা GST! বিল দেখি চকু কপালত ৰে'লযাত্ৰীৰ; কি ক'লে ভাৰতীয় ৰে'লেৱেই?
